রোজদা ফেলাত
**রোজদা ফেলাত** (জন্ম আনুমানিক ১৯৭৭ বা ১৯৮০) নারী সুরক্ষা ইউনিটের (ওয়াইপিজে) ও সিরিয়ান ডেমোক্রেটিক ফোর্সেসের (এসডিএফ) একজন সিরীয়-কুর্দি বরিষ্ঠ কমান্ডার, যিনি ২০১২ সালে শুরু হওয়া রোজাভা সংঘর্ষে ও ইসলামিক স্টেট অব ইরাক অ্যান্ড দ্য লেভান্টের (আইএসআইএল) বিরুদ্ধে বেশ কয়েকটি বড় অভিযানের নেতৃত্ব দিয়েছেন। একজন বিপ্লবী নারীবাদী, রোজদার ঘোষিত লক্ষ্য হল ওয়াইপিজে-এর মাধ্যমে মধ্যপ্রাচ্যে সামাজিক রূপান্তর অর্জন করা, "সাধারণভাবে কুর্দি নারী ও সিরীয় নারীকে ঐতিহ্যবাহী সমাজের বন্ধন ও নিয়ন্ত্রণ থেকে মুক্ত করা, সেই সাথে পুরো সিরিয়াকে সন্ত্রাসবাদ ও অত্যাচার থেকে মুক্ত করা"।

জীবনী
-----

### জীবনের প্রথমার্ধ

রোজদা ফেলাত তার জীবন সম্পর্কে তুলনামূলকভাবে কম প্রকাশ করেছেন, অস্ত্র হাতে নেওয়ার আগের জীবনী অনেকটা অজানা; এমনকি তার বয়স এবং জন্মস্থানও বিতর্কিত। এই কারণে, *টি-অনলাইন* তাকে "রহস্যময়" হিসাবে বর্ণনা করেছিল। তার ২০১৭ সালের শেষের দিক *দ্য নিউ ইয়র্কারকে* দেওয়া একটি সাক্ষাৎকার অনুসারে, তিনি ১৯৭৭ সালের দিকে কামিশলির কাছে একটি দরিদ্র কৃষক পরিবারের সন্তান হিসেবে জন্মগ্রহণ করেছিলেন। তার জন্মস্থান নিয়ে অন্যান্য বিভিন্ন দাবী ইন্টারনেটে ছড়িয়ে পড়েছে, তবে তুর্কি সংবাদ সংস্থা *জিহান নিউজ* এবং অন্যান্য এসডিএফ কর্মকর্তারা তার জন্ম তারিখ ১৯৮০ এবং/অথবা তার জন্মস্থান হিসাবে আল-হাসাকহের নাম উল্লেখ করেছে। অন্যান্য গণমাধ্যম সংস্থার অনেক রিপোর্ট *জিহান নিউজের* তথ্যের পুনরাবৃত্তি করেছে, অন্যরা দাবি করে যে তিনি ১৯৬২ সাল, ১৯৬৬ সাল বা ১৯৬৮ সালে জন্মগ্রহণ করেছিলেন, এমনকি একটি মিডিয়া এজেন্সি বলেছিল যে তিনি তুরস্কের ব্যাটম্যান থেকে এসেছেন। এই শেষ দাবিটি তার এক ঘনিষ্ঠ সহযোগী অস্বীকার করেছিলেন, যিনি *টি-অনলাইনকে* বলেছিলেন যে তিনি অবশ্যই একজন সিরীয় কুর্দি।

পরিবারের দারিদ্র্যের কারণে, রোজদা অপেক্ষাকৃত বেশি বয়সে একটি বিশ্ববিদ্যালয়ে যোগ দিতে সক্ষম হয়েছিলেন। তিনি ২০১১ সালের মধ্যে হাসাকাহ বিশ্ববিদ্যালয়ে আরবি সাহিত্য অধ্যয়ন করছিলেন। সিরিয়ার গৃহযুদ্ধ শুরু হওয়ার আগে, তিনি দাবি করেন যে তিনি শেষ পর্যন্ত জাতীয় সামরিক একাডেমিতে যোগ দেওয়ার ও সিরিয়ান সেনা অফিসার হওয়ার ইচ্ছা করেছিলেন। ২০১১ সালে বাশার আল-আসাদের বিরুদ্ধে নাগরিক অভ্যুত্থান ছড়িয়ে পড়ার পর, তিনি হাসাকাহ বিশ্ববিদ্যালয় ছেড়ে তার নিজ শহর কামিশলীতে ফিরে আসার সিদ্ধান্ত নেন, যেখানে তিনি দ্রুত ডেমোক্রেটিক ইউনিয়ন পার্টির পিপলস প্রোটেকশন ইউনিটে (ওয়াইপিজি) যোগদান করেন।

তথ্যসূত্র
---------

1. 1 2 3  Moritz Baumstieger (৯ নভেম্বর ২০১৬)। "Profil - Rojda Felat. Kommandeurin der Offensive gegen den IS in Raqqa und Bismarck-Fan. [Profile - Rojda Felat. Commander of the offensive against the IS in Raqqa and Bismarck-Fan]" (German ভাষায়)। Süddeutsche Zeitung। সংগ্রহের তারিখ ১ জানুয়ারি ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  Alexandra Sims (২৯ মে ২০১৬)। "Rojda Felat: The feminist taking on Isis"। *Independent*। সংগ্রহের তারিখ ১৬ এপ্রিল ২০১৭।
3. 1 2 3  Christian Kreutzer; Özkan Canel Altintop (২৬ মে ২০১৬)। "Geheimnisvolle Kurden-Kommandantin jagt den IS [Mysterious Kurdish commander is hunting the IS]"। *T-Online* (German ভাষায়)। সংগ্রহের তারিখ ১৬ মার্চ ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  Agence France-Presse (১৮ অক্টোবর ২০১৭)। "Rojda Felat, female commander who led Raqa battle"। *France24*। সংগ্রহের তারিখ ২৭ ডিসেম্বর ২০১৭।
5. ↑  Aylina Kilic (৮ মার্চ ২০১৬)। "The revolutionary women of the YPJ lead fight for liberation on International Women's Day"। Kurdish Question। ২ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১৬ মার্চ ২০১৭।
6. ↑  "Syria Kurd women fighters out for revenge against jihadists"। Al-Monitor। ১০ নভেম্বর ২০১৬। সংগ্রহের তারিখ ১৬ মার্চ ২০১৭।